dh-unibe/image-text_koenigsfelden-charters-post-1500 huggingface dataset:
Konigsf. 844 / 01
vō dem faͤr zuͤ Windisch ✳
Staatsarchiv
AARGAU
Staatsarchiv
AARGAU
Zuͦ guͦter fùrdrung armer und richer, ✳ so das var by Windisch zuͦ rosz, zuͦ fuͦsz,
zuͦ waͤgen und zuͦ karrenn bruchenn, ✳ ist disz ordnung von einer loblichn̄
statt Bernn ✳ unnd dem erwirdigen gotzhus Kungsfelden ✳ fùrgenomen, ✳ beredt ✳
unnd beschlossenn, ✳ wie sy dann hernach volgt. ✳
des erstenn, so soͤllenn ✳ die verrenn ✳ soͤlichs vars, ✳ das, ✳ wie si dar zuͦ bescheiden
werden, ✳ getrùwlich warttenn ✳ unnd von anfang ✳ des tags bisz nachtt, so
zuͦ Windisch ✳ das heilig ave Maria gelùttet wirt, ✳ da harren ✳ und under
zweyen derselben verren ✳ dà nit sin ✳ by gemeinem wasser. ✳ so aber das
wasser ungestuͤm ✳ unnd grosz were, ✳ si all uff ein anndern sechen ✳ unnd
mit hilff, ✳ ràt, ✳ bystannd ✳ unnd annderm ✳ das best tuͦn, ✳ also das ✳ nach irm̄
vermoͤgen nùtz ✳ gesumbt noch versumbt werd. ✳
unnd als nuͦ die verrenn ✳ an soͤlichem varr ✳ ungelich teill haben ✳ unnd
deszhalb ouch ir wartten ✳ unnd uff sechen ✳ des vars ✳ unnd siner uͤbung ✳ unnder
iren teilen, ✳ so soͤllen si ✳ doch soͤlich teilung also tuͦn, ✳ verschaffenn unnd
lùtern, ✳ das dà ✳ durch dhein mangel oder schad ✳ erwachs. ✳ unnd ob das
nit beschehe ✳ unnd usz irm unflysz ✳ unnd unverschaffung der entstuͤnde,
so soͤllen des ersten, ✳ die, ✳ so dann ✳ des vars der zyt huͦtten ✳ unnd huͤtten
soͤllen, ✳ es sye, das soͤlich huͤten ✳ in irem namen ✳ oder durch ir selbs personnen bescheche, ✳ darumb straffbaͤr sin ✳ unnd schad, ✳ cost ✳ unnd
alle ersatzung ✳ darlegen unnd wennden, ✳ wie dann der deszhalb ist
entstannden, ✳ unnd sich gloublich vindt, ✳ unnd ob dieselben ✳ soͤlich mangel,
cost ✳ unnd engeltnusz ✳ nit macht hetten ✳ abzuͦtragen ✳ oder sich also
usserten, ✳ das si darumb nit wol zuͦ ergriffen waͤren, ✳ so soͤllen die
anndern verren ✳ all sampt unnd sunders ✳ unnd ir guͤtter ✳ dàrumb ✳ ✳
hafft unnd pfanndtbaͤr sin, ✳ also das soͤlichs ✳ dàrumb angriffenn, ✳ vertribenn,
hingeben unnd verkoufft mag werden, ✳ bis zuͦ volkomnem widerlegen unnd
inbrinngen ✳ soͤlichs verlusts ✳ unnd bescheidigung ✳ mit rechten luternn
gedingen. ✳
die selben verren ✳ soͤllen ouch ir schiff, ✳ das grosz unnd kleiner, desz gelichen
ouch ir weydling wol gerrùst unnd versechen halten. ✳ unnd so die
ir etwas gebrestens sind ✳ oder den gelouͤblich anzeigen ✳ den helffenn
wennden, ✳ bessernn ✳ und verkomēn, ✳ wie dann wanndelnder lùt
gestalten zuͦ ir lib ✳ unnd guͦtts notturfft vordert. ✳
item, si soͤllenn ouch die fuͦszgennden, ✳ si werden zuͦ weidling
oder schiff ✳ ùbergefuͤrt, ✳ wie vorstàt, fùrderen ✳ unnd nit warttn̄
mit gevaͤrden, ✳ wò unnd wenn dero mer komen, ✳ unnd von
dero jegklichem zuͦ lòn naͤmen ✳ ein haller. ✳ wò aber das wasser
in soͤlicher groͤsse waͤre, ✳ das der verren dry oder mer dàruff warten,
so moͤgen ✳ si von einem fuͦszgennden zwen haller naͤmen, ✳ und doch
armer bilgrin geschonnt werden, ✳ wie hienach stàt. ✳
unnd si soͤllenn ouch die schiff unnd weydling deheins wegs
ùberladen. ✳
si soͤllen ouch die bottenn unnd bottschafften, ir sye vil oder wenig,
zuͦ fuͦsz oder rosz, by iren geschwornen eyden ✳ ùberfuͤren ✳ unnd das
zuͦ dem schnelstenn tuͦn, ✳ so inen jemer moͤglich ist, ✳ so doch
an soͤlichen gewonlichen vil unnd grosz lidt. ✳
unnd ob jemands nachtts kaͤme ✳ unnd uffrechtˀ, guͦtter, notwenndiger ✳ unnd
unargweniger sach begerts ✳ ùber gefuͤrt zuͦ werden, ✳ den sollen die
verren darzuͦ fùrdern ✳ unnd den oder die nit fuͦrer noch hocher steygern,
dann umb zwifallten taglòn. ✳
item, von einem geladenen wagen mit win, ✳ der mit fùnff, sechs ✳
oder minder pferden ✳ gefuͤrt wurdt, ✳ soͤllen die verren uber ✳ unnd
herwider zuͦ fuͤren ✳ naͤmen ✳ fùnff schilling haller ✳ unnd zwo
màsz win, ✳ oder dafùr sovil gelts, als die kouͤffig sind ✳ àn witter
steygernn. ✳
wo aber der pferd mer werend, ✳ moͤgend si ✳ naͤmen sechs ✳
schilling haller, ✳ hin unnd herwider, ✳ unnd zwo màsz win ✳ oder so
vil gelts, ✳ als sy koͤuffig sind, ✳ wie vorstat. ✳
item, von einem wagen, ✳ der kornnlast ✳ mit fùnff, ✳ sechs ✳ oder minder
pferden fuͤrt, ✳ soͤllen die verren hin unnd herwider zuͦ vertigen
naͤmen vj  haller. ✳
weren aber der pferden mer, moͤgen si ✳ naͤmen vij  haller hin
unnd herwider, wie jetz stàt. ✳
item, von einem jedem geladnen karrenn ✳ den halbenteil, ✳ des so vorstât. ✳
item, von einem wagen, ✳ der ein bad vartt fuͤrt, v  haller.
item, von einem karren soͤlichˀ badvartt iiɉ  haller.
item, von einer person, ✳ so si zuͦ rosz fuͤren, iij haller.
es were dann das, den verren drey oder vier wartten muͤsten,
so moͤchten si vier haller naͤmen. ✳
item, armer lùtten, ✳ die soͤlichˀ belonung nit vermoͤgen, soͤllen
si, wie ob stàt, ✳ schonen ✳ unnd die mit der minsten beswerd
ùberfuͤren. ✳
item, ob ledige pfaͤrd ✳ oder mit karren geladen ùber gefuͤrt wurdn̄, ✳
soͤllen die verren ✳ von dero einem ✳ zwen haller naͤmen unnd nit
mer. ✳ si weren dann mit einem mùt oder mer geladenn,
✳ so moͤgen si ✳ also dry haller naͤmen. ✳
item, von waͤgen unnd karren, so zenttner guͦtt fuͤren, ✳ sol er
glicher wysz ✳ als mit den win waͤgen unnnd karren, usgenomen, ✳ die zwo màsz win, ✳ gehalten werden. ✳
item von einem gehùrntten houbt vichs, ✳ es sye ochsenn, ✳ stier
oder kuͤg, ✳ mogen die verren ✳ ùber zuͦ fuͤren naͤmen ✳ zwen haller.
unnd von einem kalb ✳ ein haller.
und von einem schwin ✳ ein haller.
und von zweyen schàfen ✳ unnd von zweyen geisen j haller.
item, von einem som rosz mit einem geladnen bast
vier haller. ✳
item, von einem swaͤbschen wagen, ✳ so er ler varet,
dritthalben schilling haller. ✳
item, von vederspil, usgenom̄en sprintz unnd spaͤrwer, von
jegklichem bis an zwelff ✳ ein haller. ✳ wo ir aber mer waͤren
von zweyen ein haller. ✳
es weren ✳ dann fùrsten, ✳ schickung unnd schaͤncke unnd sich
des gloublich fund. ✳
item, von einem kraͤmer ✳ unnd sinen kram, ✳ den er uff sinē,
rucken tragt, soͤllen die verren naͤmen zwen haller. ✳ es
waͤre dann wasser groͤsse ✳ wie obstat, ✳ so moͤchten si von einem
iij haller naͤmen. ✳
unnd ob durch ir muͦtwillig vorzuͦg jemand verkùrtzt wird,
also das si den zù schad unnd verlust ✳ mit irm uff setzign̄
verlenngern wysten, ✳ deͣn ✳ soͤllen die verren ersetzen ✳ nach
erkanntnusz eins hofmeisters zuͦ Kùngsfelden, ✳ in namen
miner frowen daselbs, denen ouch das varr und die gericht
darinn si ligend, ✳ zuo stàt. ✳
si soͤllen ouch dhein schaͤdlich mensch, frow oder man, ✳ den
si also wùssen ✳ oder sich des an sinem hanndel ✳ und wanndel
sechen, ✳ vertigen, ✳ sunder soͤlichen ✳ zuvor antwùrten, zuͦ
hannd eins hofmeisters ✳ oder annder miner vorgenanten
froͧwen ambtlùt. ✳
unnd die zallungen soͤlichˀ fuͦr loͤnen soͤllen beschehen by der
mùntz unnd waͤrschafft, ✳ als si jetz zuͦ Baden gaͤng und
gaͤb ist. ✳
item, unnd disz artickell ✳ soͤllen die verren ✳ unnd ir gemeindˀ
jarlichen uff den meyen geding ✳ zuͦ hallten, ✳ zuͦ gott unnd
den heiligen schweren. ✳ unnd ob jemand usz inen ✳ das nit
hielt, ✳darumb gestrafft werden, ✳ nach sinem vermoͤgendienen
unnd ir einer ✳ den anndern deshalb leyden ✳ unnd das beschechen usz gewalt miner herren von Bernn, ✳ als
die lannds herschafft unnd doch zuͦ handen miner fròwen
von Kungsfelden, ✳ als dero, ✳ den die hoch unnd nidern gericht
daselb zuͦ stànd, ✳ on widerred unnd geverd. ✳
unnd welich ✳ das nit schweren woͤllten, ✳ die soͤllend des
varrs unnd varends, ✳ lutter und ganntz muͤssig gan ✳ unnd
sich des nùtzid ✳ an naͤmen ✳ mit lùttern gedingen. ✳
unnd daby beredt ob zuͦ kùnfftiger lùtterung ✳ unnd dem, so das
var ✳ beschehen unnd bessernn ✳ mag, harinn merùng, aͤndrung
minderns ✳ oder wanndlung ✳ nott wurd, ✳ soͤlichs beschechen moͤgn̄
mit guͤtem urlob ✳ miner hern ✳ unnd erbar lùt ràt, ✳ so
dar zuͦ ✳ genomen werden. ✳ unnd denen die gestaltenn
soͤlichˀ haͤnndel ✳ kundt unnd wùssend sin moͤgen, alles
erberlich unnd on geverd. ✳
item, ein stein uff zuͦ richten, ✳ dàby ✳ die wasser groͤsse geachtet werd, ✳ unnd soͤlichs nit an deͣn verren stannd,
dàmit alle geverd gemitten beliben. ✳
✳
Windisch varr ✳
K ✳
D ✳
30 ✳ a
der veren zuͦ Windesch ordnung